Άμερστ (Μασαχουσέτη)

Το Άμερστ (αγγλικά: Amherst) είναι πόλη στην Κομητεία Χάμσαϊρ της Μασαχουσέτης των ΗΠΑ, η οποία βρίσκεται στην κοιλάδα του Ποταμού Κονέκτικατ. Σύμφωνα με την απογραφή του 2010, ο πληθυσμός της πόλης ανέρχεται στους 37.819 κατοίκους, καθιστώντας την πόλη ως την μεγαλύτερη κοινότητα στην κομητεία Χάμσαϊρ, παρόλο που η έδρα της διοίκησης της κομητείας βρίσκεται στο Νορθάμπτον. Στην πόλη βρίσκονται τρία σημαντικά ιδρύματα ανωτάτης εκπαίδευσης, τα οποία είναι μέλη της Κοινοπραξίας Πέντε Κολλεγίων, το Κολλέγιο Άμερστ, το Κολλέγιο Χάμσαϊρ και το Πανεπιστήμιο της Μασαχουσέτης Άμερστ. Το Άμερστ θεωρείται ως μία από τις πιο προοδευτικά φιλελεύθερες περιοχές των ΗΠΑ, γεγονός που οφείλεται σε σημαντικό βαθμό στην παρουσία των προαναφερθέντων ιδρυμάτων ανωτάτης εκπαίδευσης. Σε αντίθεση με άλλες ομώνυμες πόλεις, το όνομα της πόλης προφέρεται χωρίς το h,languagehat.com, uscho.com , bbc.co.uk γεγονός στο οποίο βασίστηκε η ρήση των κατοίκων της πόλης «Μόνο το "h" είναι σιωπηλό» (αγγλ. Only the 'h' is silent), η οποία αναφέρεται τόσο στην προφορά του ονόματος της πόλης όσο και στον πολιτικά δραστήριο πληθυσμό της πόλης.See, e.g., local t-shirt for sale; Chris Rohmann, "Stage Struck: Silent But Deadly" , Valley Advocate, Oct. 20, 2011; and "Living in Western Massachusetts" , Pioneer Valley Cohousing (last visited Sept. 16, 2012).

Το Άμερστ είναι τμήμα της Μητροπολιτικής Περιοχής Σπρίνγκφιλντ, καθώς βρίσκεται 28,9 χιλιόμετρα βορειοανατολικά της πόλης του Σπρίνγκφιλντ. Επίσης, η πόλη θεωρείται ως η βορειότερη πόλη της μητροπολιτικής περιοχής Χάρτφορντ-Σπρίνγκφιλντ, η οποία είναι γνωστή και ως Διάδρομος της Γνώσης.

Παραπομπές

Εξωτερικοί σύνδεσμοι

Κατηγορία:Πόλεις της Μασαχουσέτης